Guðni Jón Guðbjartsson fæddist í vesturbænum í Reykjavík 29. júní 1916 . Hann lést á Hrafnistu í Hafnarfirði 20. okt. síðastliðinn . Foreldrar hans voru Guðbjartur Guðbjartsson vélstjóri og Halldóra Salóme Sigmundsdóttir . Guðni var yngstur 12 systkina , auk Guðna komust á legg Sigurður Pétur , Halldóra , Páll , Marsibil , Sigmundur og Sigþrúður , sem lifir systkini sín . Guðni kvæntist 11. nóvember 1939 Ragnheiði Guðmundsdóttur frá Næfranesi í Dýrafirði , f. 10. júní 1913 , d. 13. september 1995 . Foreldrar hennar voru Guðmundur Guðmundsson útvegsbóndi og Guðmunda Kristjana Benediktsdóttir . Guðni og Ragnheiður eignuðust sex börn . Þau eru : 1 ) Halldóra Salóme , f. 2. des. 1940 , gift Sigurði Inga Sveinssyni , f. 15. okt. 1936 , börn : a ) Ragnheiður Katrín , f. 26. okt. 1962 , sambýlismaður Guðm . Torfi Gíslason , f. 14. apr. 1958 , sonur : Jökull , f. 20. sept. 1991 . b ) Sveinn Ingi , f. 2. maí 1964 , kvæntur Hólmfríði Ingu Guðmundsdóttur , f. 2. okt. 1954 , börn hennar : María Ósk , f. 11. febr . 1975 , sambýlismaður Níls Boeskov , f. 16. maí 1967 , synir : Gabriel Christian , f. 17. maí 2001 og Ísak Snorri , f. 7. febr . 2003 . Arnar Ingi , f. 22. nóv. 1976 . Rakel Ósk , f. 22. mars 1985 , dóttir : Alexia Rós , f. 15. júlí 2003 . c ) Þórunn Inga , f. 30. júní 1965 , gift Borgari Jónsteinssyni , f. 19. maí 1960 , dóttir : Rebekka Rut , f. 23. ágúst 1983 . 2 ) Íris Bryndís , f. 7. nóv. 1943 , gift Jóni Birgi Jónssyni , f. 3. maí 1943 , synir hennar : a ) Guðni Ragnar , f. 2. febr . 1961 , börn : Anne Bryndís , f. 10. ágúst 1987 , Björn Ragnar , f. 10. ágúst 1987 og Hilde Björk , f. 12. maí 1996 . b ) Erling , f. 2. maí 1964 , kvæntur Guðrúnu Jónu Bragadóttur , f. 10. júní 1965 , börn : Íris Una , f. 21. maí 1996 og Jón Máni , f. 3. ágúst 2000 . 3 ) Guðmunda Kristjana , f. 12. okt. 1944 , gift Baltasar Samper , f. 9. jan. 1938 , börn : a ) Ragnheiður Míreyja , f. 9. ágúst 1964 , dóttir : Asra Rán Björt , f. 10. des. 1995 . b ) Baltasar Kormákur , f. 27. febr . 1966 , kvæntur Lilju Sigurlínu Pálmadóttur , f. 10. des. 1967 , börn hans : Baltasar Breki , f. 22. júlí 1989 , og Ingibjörg Sóllilja , f. 17. mars 1996 . Dóttir hennar : Stella Rín , f. 3. febr . 1993 . Synir þeirra eru : Pálmi Kormákur , f. 7. júní 2000 , og Stormur Jón Kormákur , f. 23. apríl 2002 . 3 ) Rebekka Rán , f. 5. maí 1967 , sonur : Baltasar Darri , f. 21. júní 2000 . 4 ) Ásgeir , f. 22. febr . 1947 , kvæntur Bryndísi Símonardóttur , f. 23. júlí 1956 , börn : a ) Dögg , f. 10. mars 1983 , dóttir : Ýr , f. 26. mars 2000 . b ) Ösp , f. 22 maí 1983 , sambýlismaður , Jón Grétar Leví Jónsson , f. 27. febr . 1981 . 5 ) Sigþrúður Þórhildur , f. 10. apríl 1950 , gift Árna Mogens Björnssyni , f. 30. ágúst 1946 , börn : a ) Björn Styrmir , f. 8. nóv. 1967 , sambýliskona , Jakobína Sigvaldadóttir , f. 11. nóv. 1967 , dóttir hans : Sara Dröfn , f. 26. des. 1990 , sonur þeirra Guðbjartur Árni , f. 19. júlí 2003 . b ) Guðni Jón , f. 29. mars 1973 , sambýliskona , Hrönn Ámundadóttir , f. 5. nóv. 1973 , sonur hennar : Kristófer Máni , f. 18. des. 1997 , synir þeirra : Anton Orri , f. 29. mars 1999 og Daníel Styrmir , f. 29. mars 1999 . c ) Árni Þór , f. 11. apríl 1975 kvæntur Soffíu Láru Hafstein , f. 23. jan. 1976 , börn : Eva Örk , f. 26. okt. 1996 og Tara Sól , f. 17. maí 2000 . d ) Þyrí Huld , f. 1. júní 1987 . 6 ) Ragnheiður Gunnhildur Gaihede , f. 18. júlí 1951 , gift Ove Gaihede , f. 28. jan. 1950 , börn : 1 ) Tabitha , f. 3. des. 1975 gift Troels Gaihede , f. 9. maí 1975 , börn : Chili , f. 16. okt. 2000 og Sila - Lilje , f. 7. ágúst 2002 . 2 ) Alexander , f. 2. okt. 1987 . 3 ) Cecilie , f. 23. apríl 1990 . Guðni lauk vélsmíðanámi árið 1936 , vélstjóranámi 1938 og námi frá rafmagnsdeild Vélskólans 1939 . Eftir Vélskólanám var hann vélstjóri m.a. á Súðinni og hjá Ríkisskip og Landhelgisgæslunni . Á stríðsárunum var hann bæði á strandferðaskipum og varðskipum . Hann var vélstjóri á Esjunni er hún fór til Petsamó í Finnlandi og sótti þangað 258 Íslendinga sem þurftu að komast heim vegna stríðsins , og var sæmdur heiðursmerki Ríkisstjórnar Íslands 1940 vegna þeirra ferðar . Guðni tók einnig virkan þátt í björgun Persier sem strandaði við Vík í Mýrdal á stríðsárunum . Guðni starfaði við Ljósafoss - og Sogsvirkjanir í 43 ár , fyrst sem vélstjóri en var síðan stöðvarstjóri á Ljósafossi , yfirvélstjóri Sogsvirkjana og var loks stöðvarstjóri Sogsvirkjana þar til að hann lét af störfum vegna aldurs . Þau Ragnheiður fluttu þá til Reykjavíkur og bjuggu í Dalalandi 4 . Skömmu eftir að Ragnheiður lést árið 1995 flutti Guðni á Hrafnistu í Hafnarfirði og bjó þar síðan . Útför Guðna fer fram frá Bústaðakirkju í dag og hefst athöfnin klukkan 10.30 . Stundum þegar kallar fugl eða vindur blæs í greinum eða hundur geltir í fjarska hlusta ég og þegi lengi . Sál mín flýgur á þann stað þar sem fyrir þúsund árum og voru mér sem bræður . Sál mín verður að tré og að dýri og skýjabakka umbreytt og framandi snýr hún heim Tengdafaðir minn gaf mér þrjár gjafir og örlæti hans breytti lífi mínu . Guðni átti sterkt hjarta í mörgum skilningi , gjafmilt , ríkt að kærleika og þrautseigju , leitandi og síbreytilegt hjarta . Hann gat , eins og sálin í kvæði Hesse , ummyndast í blíðlegt ský , í storm , í harðan klett sem ekki varð hnikað eða verið hlýr , þjáll og mjúkur eins og sandur á suðurhafsströnd . Örlæti var einn af hans mörgu kostum . Hann gaf mér þær þrjár gjafir sem einn maður getur öðrum gefið stærstar : kæra dóttur sína , Kristjönu konu mína , fjölskyldu sína og þá tilfinningu að eiga föður sem ég hafði fyrir löngu týnt . Með afstöðu sinni til lífsins kenndi hann mér nægjusemi , að leita hófs fremur en munaðar , taka smekkvísi fram yfir tísku , bera höfuð hátt , leita öryggis en ekki auðs , hlusta á náttúruna , börn og öldunga með opnum huga , að hugsa mig vel um , bíða tækifæra , fara að öllu asalaust og með hreinskiptni . Þegar við heimsóttum Ljósafoss fyrir margt löngu kynnti hann mér hestamennsku , hún var hans tómstundagaman og varð mitt einnig . Á vetrarkvöldum gengum við saman í myrkrinu til hesthúsa og töluðum um lífið á afskekktum stað eins og Ljósafoss var í þá daga . Við töluðum um bitran kulda og erfitt starf hans þar á næsta bæ við frosna auðn . Okkur gekk ekki vel að ná saman í fyrstu , við höfðum ekki hist oft , því í þá daga var langa leið að fara og vegir ekki greiðir . Ég þóttist sjá það af því hvernig kona mín og systkini hennar höfðu verið upp alin að þau Guðni og Ragnheiður væru áreiðanleg , starfsöm og auðug í anda eins og flestir af þeirra kynslóð , trúverðug og trúuð vel eins og flest fólk á landsbyggðinni . Ég var mjög langt að kominn , siðir mínir og gildi voru framandleg rétt eins og útlitið og það tók sinn tíma að koma á gagnkvæmum skilningi okkar í milli . Vilji manna mótar heiminn öðru fremur og Guðni átti sterkan vilja . Leiðrétta mætti þá gömlu skólaspeki , nihil volitum quin praecognitum , ekkert getum við viljað nema það sem við þegar þekkjum , með því að segja : nihil cognitum quin praevolitum , ekkert getum við vitað án þess að vilja fyrst . Guðni átti þessa þörf fyrir að vita , að þekkja hið sanna um marga hluti . Honum var það allt satt sem hvatti til örlætis í vilja og verki , lygi var honum það sem drekkir góðum hvötum og skapar andlaus skrímsli . Sagt er að af ávöxtunum skuli mennina þekkja og hann gerði sér að traustustu sannindum þá trú sem fær okkur til að gera lífið auðugra en það ella væri . Hvenær og í hvaða tilefni sem við heimsóttum heimili hans að Ljósafossi mátti sjá og heyra að skylda og ábyrgð voru efst í hans huga . Aldrei vísaði hann á aðra til verka sem hann gat unnið sjálfur , hann var manna fyrstur til að taka áhættu , láta næða um sig úti í hörðu frosti , vinna einatt langt fram á nætur við að halda rafstöðinni í gangi og lýsa upp jólaborð Reykvíkinga . Honum var það sjálfsagður hlutur að sýna hugprýði og kjark , stefna lífi sínu í háska ef með þurfti . Hann vildi gefa sjálfan sig allan í starfi sínu , í sinni borgaralegu köllun . Segja má að starf hafi í huga hans haft hina latnesku merkingu , officium - þjónusta og skylda í senn . Allt til okkar síðustu funda fékk ég að njóta góðs af samræðum við greindan mann og hjartahlýjan . Þegar slíkur maður er kvaddur vitum við að öll höfum við mikils misst . Og væri gott að hyggja á endurfundi ef Guð lofar . Í litlu þorpi í nánd við Bilbao er þessar hendingar að finna á legsteini : ( Þótt við breytumst í duft er sú von okkar bundin þér , Drottinn , að við snúum aftur til lífs , klæddir holdi og húð sem við vorum hjúpuð . ) Já , í þeim líkama og með þeirri sál sem var þín . Þar til svo verður , faðir ... Þegar ég skrifa hér kveðjuorð til Guðna J. Guðbjartssonar , tengdaföður míns og vinar , hverfur hugurinn austur í sveitir til Ljósafoss , þegar ég hitti hann fyrst . Þá var ég ungur maður að hitta tilvonandi tengdaforeldra í fyrsta sinn og var að reyna að standa mig eins og maður frammi fyrir þessum fasmikla og ákveðna manni sem Guðni var . Á þeim tíma kynntist ég því hvað Guðni var traustur , heilsteyptur og ráðagóður maður og þeim mannkostum prýddur , sem ég síðan reyndi að hafa mér til fyrirmyndar . Hann var fróður og víðlesinn . Guðni tók þátt í öllu í félags - og menningarlífi í sveitinni og lét sig velferðar - og öryggismál sveitanna varða í Grímsnesi , Grafningi og Þingvallasveit . Guðni stofnaði Slysavarnadeild innan Slysavarnafélags Íslands í sveitinni og var einnig slökkviliðsstjóri í sveitunum þremur . Þær urðu margar ferðirnar austur að Ljósafossi þegar árin liðu , við hjónin og börnin okkar eigum ógleymanlegar minningar frá lengri sem skemmri dvalarstundum sem við áttum hjá Guðna og Ragnheiði á Ljósafossi . Oft var farið um sveitirnar í nágrenninu og þá eru eftirminnilegastir reiðtúrarnir á hestum þeirra Guðna og Ragnheiðar , en þau stunduðu hrossarækt og áttu marga góða hesta . Guðni hafði ótrúlegt minni og skýra hugsun alla tíð , þrátt fyrir að sjónin og líkaminn þyrftu að láta undan síðustu árin . Helgina áður en Guðni lést fórum við með honum austur að Sogi , en það höfðum við gert nokkrum sinnum undanfarin ár og dvöldum í Orlofshúsi Landsvirkjunar við Steingrímsstöð og áttum þar með honum ómetanlegar samverustundir . Fórum að Ljósafossstöð , stöldruðum þar við um stund og rifjuðum upp gamlar minningar . Þessa samverustund við Sogið þökkum við fyrir , hún verður góð minning . Um leið og ég kveð minn kæra tengdaföður með söknuði votta ég börnum hans og fjölskyldum þeirra mína dýpstu samúð .